Paligsahang Pang-awitin ng Eurovision 2025

Ang **Paligsahang Pang-awitin ng Eurovision 2025** ay ang ika-69 na edisyon ng Paligsahang Pang-awitin ng Eurovision. Ito ay binubuo ng dalawang semi-final na ginanap noong Mayo 13 at 15, at ng grand final na ginanap noong May 17, 2025. Ginanap ito sa St. Jakobshalle sa Basel, Suwisa at hinost nina Hazel Brugger at Sandra Studer, nang kasama si Michelle Hunziker sa final. Inorganisa ito ng European Broadcasting Union (EBU) at ng punong brodkaster, ang Swiss Broadcasting Corporation (SRG SSR), na siyang nag-stage ng paligsahan matapos magwagi ang kantang "The Code" ni Nemo noong 2024 para sa Suwisa.

Tatlumpu't pitong brodkaster mula sa tatlumpu't pitong bansa ang lumahok sa paligsahan, ang parehong bilang ng nakaraang dalawang edisyon. Bumalik ang Montenegro matapos ang dalawang taong pagliban, habang umalis naman sa kompetisyon ang Moldova, na orihinal na nagplanong lumahok ngunit umalis dahil sa mga kadahilanang pang-ekonomiya at ang kalidad ng mga kantang lumaban sa pambansang seleksyon nito. Patuloy na nagdulot ng kontrobersiya ang paglahok ng Israel kaugnay ng digmaan sa Gaza, kung saan nanawagan ang ilang kalahok na brodkaster para sa isang deliberasyon tungkol sa isyu.

Ang nanalo ay ang kantang "Wasted Love" ng Austria, na itinanghal ni JJ at isinulat niya kasama sina Teodora Špirić at Thomas Thurner. Nanalo ang Austria sa pinagsamang boto at sa boto ng mga hurado, habang pumang-apat ito sa televote, na napanalunan ng Israel, na pumangalawa. Ang Estonya, Suwesya, at Italya ang kumukumpleto sa top five. Dahil sa kanyang panalo, itinuring si JJ bilang kauna-unahang kampeon ng Eurovision na may lahi mula sa Timog-silangang Asya dahil sa kanyang lahing Pilipino. Itinuring din siyang unang solong kampeon sa Eurovision na ipinanganak noong dekada 2000 at ika-21 siglo.

Iniulat ng EBU na ang paligsahan ay may 166 milyong manonood sa telebisyon sa 37 na market sa Europa, isang pagtaas ng tatlong milyong manonood mula sa nakaraang edisyon.

## Lokasyon 
Ginanap ang paligsahan sa Basel, Suwisa matapos manalo ang kantang "The Code" ni Nemo, na kumatawan sa bansa noong 2024. Ito ang ikatlong beses na ginanap sa Suwisa ang paligsahan, matapos itong gawin noon para sa unang paligsahan noong 1956 at noong 1989, na ginanap sa Lugano at Lausanne ayon sa pagkakabanggit. Ang napiling venue para sa paligsahan ay ang St. Jakobshalle na may 12,400 na upuan, na nagsisilbing lugar para sa mga panloob na palakasan at mga konsiyerto. Ang arena ay matatagpuan sa munisipalidad ng Münchenstein sa Basel-Landschaft, sa tabi mismo ng hangganan ng Basel-Stadt.

Ang Messe and Congress Center Basel complex ay nagdaos ng ilang mga kaganapan na may kaugnayan sa paligsahan. Ito ang lokasyon ng Eurovision Village, na nagdaos ng mga pagtatanghal mula sa mga kalahok sa paligsahan at mga lokal na artista pati na rin ang mga pagpapalabas ng mga live shows para sa pangkalahatang publiko; at ang EuroClub, na nag-organisa ng mga opisyal na after-party at mga pribadong pagtatanghal mula sa mga kalahok sa paligsahan. Ang kaganapang "Turquoise Carpet" noong ika-11 ng Mayo 2025 ay nagsimula sa Basel Town Hall at dumaan sa Middle Bridge, kung saan ang mga kalahok at ang kanilang mga delegasyon ay iniharap sa harap ng mga accredited press at mga tagahanga, bago ito nagtapos sa Messe Basel, kung saan ginanap ang seremonya ng pagbubukas. Ang istadyum na St. Jakob-Park ay nagsagawa ng screening ng finals kasama ang mga pagtatanghal ng apat na dating kalahok sa Eurovision, na may bayad para sa publiko; ang istadyum ay itinampok din sa live broadcast at tinukoy bilang "Arena Plus" para sa okasyon. Ang Eurovision Street ay matatagpuan sa Steinenvorstadt.

Bago piliin ng SRG SSR ang Basel bilang host city, ang mga sumusunod na lungsod ay nagpahayag ng kanilang interes sa pagho-host ng ika-69 na edisyon ng paligsahan at nagsumite ng mga bid.

**Legend:**
 Host city
 Na-shortlist
 Nagsumite ng bid

## Mga kalahok
## Buod ng paligsahan
### Unang semi-final
Ginanap ang unang semi-final noong ika-13 ng Mayo 2025 sa ganap na 9:00 PM CEST. Labinlimang bansa ang naglaban-laban dito. Ang mga bansang iyon, kasama ang Espanya, Italya at Suwisa, pati na rin ang mga bansang hindi kalahok sa ilalim ng pinagsama-samang boto ng "Rest of the World", ay bumoto sa semi-final na ito sa pamamagitan ng televote.

### Ikalawang semi-final
Ginanap ang ikalawang semi-final noong ika-15 ng Mayo 2025 sa ganap na 9:00 PM CEST. Ang running order (R/O) ng host nation ay natukoy sa pamamagitan ng random draw noong ika-17 ng Marso sa taunang pagpupulong ng mga pinuno ng mga kalahok na delegasyon. Ang running order para sa mga natitirang finalist ay tinukoy ng mga prodyuser ng paligsahan pagkatapos ng ikalawang semi-final.

#### Buod ng pagboto
#### Tagapagsalita
Inihayag ng mga tagapagsalita ang 12-puntong iskor mula sa pambansang hurado ng kani-kanilang bansa sa sumusunod na pagkakasunud-sunod:

# – Keyyo
# – Safura 
# – Ingrid Sammut
# – Chantal Janzen 
# – Lorella Flego
# – Lusine Tovmasyan
# – Fabienne Zwally
# – Senhit 
# – Jerry Heil 
# – Tom Hugo 
# – Philipp Hansa
# – Émilie Mazoyer
# – Topo Gigio
# – Iolanda 
# – Sara Bro
# – Doris Pinčić
# – Dons 
# – Nicky Byrne 
# – Aleksandra Budka
# – Marko Vukčević
# – Jenny Theona
# – Dragana Kosjerina
# – Radka Rosická
# – Sophie Ellis-Bextor
# – Chanel
# – Jasmin Beloued
# – Silia Kapsis 
# – Michael Schulte 
# – Manu Van Acker
# – Eden Golan 
# – Andri Xhahu
# – Silvester Belt 
# – Hera Björk 
# – Nutsa Buzaladze 
# – Loukas Hamatsos
# – Kristjan Jakobson 
# – Mélanie Freymond at Sven Epiney 

## Ibang mga pagtatanghal
## Pagpapalabas
## Mga nota
## Mga Sanggunian
Kategorya:Paligsahang Pang-awitin ng Eurovision
Kategorya:Patimpalak sa pag-awit
Kategorya:Europa